AfriSake gekant teen voorgestelde nuwe formule vir landbougrondwaardasie - AfriSake
Nuus > In die media > AfriSake gekant teen voorgestelde nuwe formule vir landbougrondwaardasie
deur AfriSake | Mei 18, 2017
Dr. Anthea Jeffery, hoof van beleidsnavorsing by die Suid-Afrikaanse Instituut vir Rasseverhoudinge, het die werking van die voorgestelde formule soos volg uiteengesit: Indien 'n plaas 'n markwaarde van R1 miljoen en 'n netto inkomste van R100 000 per jaar lewer, bepaal die formule dat die som van dié twee bedrag deur twee gedeel word, wat sal neerkom op 'n waardasie van R550 000 – die helfte van die werklike waarde van die grond.
"Gugile Nkwinti, minister van landelike ontwikkeling en grondhervorming, en sy destruktiewe regulasies en beleide sal grootliks aanspreeklik wees vir die ondergang van voedselsekerheid en 'n florerende landbou-ekonomie. Hierdie wetsontwerp is net nóg 'n spyker in die doodskis van ekonomiese groei in en ontwikkeling van die landbousektor," sê Charles Castle, bestuurder by AfriSake.